Долбоор

**КЫРГЫЗ РЕСПУБЛИКАСЫНЫН ӨКМӨТҮНҮН**

**ТОКТОМУ**

**2021-жылга Статистикалык программасын бекитүү жөнүндө**

2021-жылы расмий статистиканы жүргүзүү жана жайылтуу максатында, «Расмий статистика жөнүндө» Кыргыз Республикасынын Мыйзамынын 15-беренесине, «Кыргыз Республикасынын Өкмөтү жөнүндө» Кыргыз Республикасынын конституциялык Мыйзамынын   
10 жана 17-беренелерине ылайык Кыргыз Республикасынын Өкмөтү токтом кылат:

1. 2021-жылга карата Статистикалык программа (мындан ары - Программа) тиркемеге ылайык бекитилсин.

2. Министрликтер, мамлекеттик комитеттер, административдик ведомстволор, жергиликтүү мамлекеттик администрациялар, жергиликтүү өз алдынча башкаруу органдары жана чарбакер субъекттер (макулдашуу боюнча) Кыргыз Республикасынын Улуттук статистика комитетинин тиешелүү органдарына административдик жана жеке маалыматтарды Программада каралган мөөнөттөрдө беришсин.

3. Кыргыз Республикасынын Экономика жана финансы министрлиги статистикалык иштерди «Кыргыз Республикасынын 2021-жылга республикалык бюджети жана 2022-2023-жылдарга болжолу жөнүндө» Кыргыз Республикасынын Мыйзамында каралган Кыргыз Республикасынын Улуттук статистика комитетинин каражаттарынын чегинде каржыласын.

4. Төмөнкүлөр жараксыз деп табылсын:

- Кыргыз Республикасынын Өкмөтүнүн 2018-жылдын 2-ноябрындагы №519 «2019-жылга Статистикалык иштин программасын бекитүү жөнүндө» токтому;

- Кыргыз Республикасынын Өкмөтүнүн 2019-жылдын   
4-декабрындагы №656 «2020-жылга Статистикалык иштердин программасын бекитүү жөнүндө» токтому.

5. Ушул токтомдун аткарылышын контролдоо Кыргыз Республикасынын Өкмөтүнүн Аппаратынын экономика жана инвестициялар бөлүмүнө жүктөлсүн.

6. Ушул токтом кол коюлган күндөн тартып күчүнө кирет.

**Премьер-министр У.А. Марипов**